《题舅氏耕隐图》
宋代·廖行之

平生泽物心，不计饱一吻。
中年厌道路，回首荒二顷。
有口不自餬，谁其识莘尹。
天子闵斯劳，祠官养闲冷。
庶人乃敢召，往役义唯谨。
两手不袖藏，扶犁遍畦畛。
云胡三百廛，正可一笑哂。
置之他勿问，乐此果何愠。
能敬师冀缺，弗治谢杨恽。
深思卤莽报，宁惮作劳愍。
拳拳畎亩志，尚愿国多稔。
长哦七月篇，知公非素隐。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。